{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":18,"n_cols":6,"rows_kept":18,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Pozivu na dodjelu bespovratnih sredstava: Upute za prijavitelje „Kolaborativna znanstvena istraživanja“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"JELENA HORVAT PETANJKO","POZIV NA DODJELU BESPOVRATNIH SREDSTAVA ","Podržavam inicijativu za dodjelu bespovratnih sredstava za kolaborativna znanstvena istraživanja. Smatram da je ključno poticati interdisciplinarnu suradnju i međunarodno po-\nvezivanje znanstvenika kako bi se osigurala konkurentnost i inovativnost hrvatske znanosti. Preporučujem da se u Uputama dodatno naglasi transparentnost kriterija evaluacije\n te pojednostavi administrativni proces prijave kako bi se potaknuo veći broj prijavitelja.","Primljeno na znanje","Zahvaljujemo na komentaru. Dokumentacija vezana za kriterije evaluacije biti će javno dostupna u sklopu Poziva na dodjelu bespovratnih sredstava."]
[2,"SVEUČILIŠTE U ZAGREBU FAKULTET ELEKTROTEHNIKE I RAČUNARSTVA","1.Opće informacije,\n1.2. Predmet, ciljevi i očekivani rezultati Poziva","Nejasno je definirano što spada u radove u recenzijskim publikacijama. Radovi objavljeni na međunarodnim skupovima također imaju recenziju i mogu značajno povećati vidljivost projektnih rezultata. Ako su publikacije isključivo radovi u časopisima u kvartilima Q1 i Q2, treba pisati po kojoj se bazi određuju kvartili.","Primljeno na znanje","Zahvaljujemo na komentaru.\nPokazatelj RCR 08 – Publikacije iz projekata koji su primili potporu broji publikacije iz podržanih projekata. Publikacije mogu biti članci, poglavlja u knjigama ili knjige (uključujući zajedničke publikacije). Pokazatelj obuhvaća radove koji su prijavljeni i prihvaćeni na uvid u recenzijskim publikacijama. Izvor provjere je post-provedbeno izvješće i baza Scopus.\nPokazatelj Broj publikacija u Q1 i Q2 časopisima (između istraživačkih organizacija i poduzeća) povezan je s pokazateljem RCR 08 na način da je pokazatelj Broj publikacija u Q1 i Q2 časopisima disagregirana mjera pokazatelja RCR 08."]
[3,"SVEUČILIŠTE U ZAGREBU FAKULTET ELEKTROTEHNIKE I RAČUNARSTVA","1.Opće informacije,\n1.3. Financijska alokacija i iznosi bespovratnih sredstava","Smatramo da je ukupni iznos bespovratnih sredstva prenizak. Isto tako, najviši iznos sredstava trebalo bi povećati tako da se omogući suradnja više institucija i više poduzeća, jer se poziv odnosi na \"kolaborativna znanstvena istraživanja\".","Primljeno na znanje","Zahvaljujemo na komentaru. Vaš prijedlog ćemo razmotriti."]
[4,"GITONE KVARNER DRUŠTVO S OGRANIČENOM ODGOVORNOŠĆU ZA USLUGE","POZIV NA DODJELU BESPOVRATNIH SREDSTAVA ,\n2.Pravila Poziva","Velika poduzeća općenito imaju ograničene mogućnosti dobiti potpore od EU na nacionalnoj razini, a istraživačko-razvojni projekti često su jedina prilika da zajedno s MSP-ovima i istraživačkim institucijama unaprijede industriju i plasiraju inovativne proizvode na tržište. Velika poduzeća često djeluju kao katalizatori inovacija, jer imaju vlastite istraživačko-razvojne kapacitete, ali im je za realizaciju inovacija potrebna suradnja s MSP-ovima i istraživačkim organizacijama. Velika poduzeća posjeduju ključne resurse, iskustvo i kapacitete za vođenje složenih istraživačko-razvojnih projekata te njihova uloga nositelja može dodatno osigurati održivost i uspješnost projekata financiranih kroz ovaj Poziv. \n\nU Hrvatskoj je pokrenut proces industrijske tranzicije koja podrazumijeva suradnju između različitih aktera, pri čemu se očekuje da velika poduzeća, kao nositelji kapitala, tehnologija i ekspertize, odigraju ključnu ulogu u stvaranju strateških partnerstava i mobiliziranju malih i srednjih poduzeća (MSP). Dobar primjer takve suradnje potican je kroz Poziv „Jačanje strateških partnerstva za inovacije u procesu industrijske tranzicije“ gdje su velika poduzeća mogla biti Nositelj, a jedan od ključnih ciljeva natječaja bilo je povezivanje MSP-ova s velikim poduzećima radi prijenosa znanja i tehnologija.\n\nZbog svega navedenog smatramo da bi trebalo omogućiti velikim poduzećima da budu nositelji projekata, a ne da se mogu javiti samo kao partneri na projektu.\n\nNjihovim uključivanjem kao nositelja projekata povećava se i učinkovitost u mobilizaciji MSP-ova te jačanju lanaca vrijednosti. Predložena izmjena potaknula bi stvaranje strateških partnerstava i prijenos znanja, ali i osigurala bržu komercijalizaciju rezultata istraživanja te veći ukupni gospodarski učinak.\n\nOvakav pristup također bi bio u skladu s praksama drugih europskih programa koji potiču industrijsko-znanstvenu suradnju, prepoznajući ključnu ulogu velikih poduzeća u inovacijskom ekosustavu.","Primljeno na znanje","Zahvaljujemo na komentaru.\nPrihvatljivi prijavitelji i partneri za predmetni Poziv odobreni su u Kriterijima za odabir operacija i pripadajuće metodologije za specifični cilj 1.i., dostupnim na stranicama EU fondovi (https://eufondovi.gov.hr/eu-fondovi/program-konkurentnost-i-kohezija-2021-2027/kriteriji-odabira-pkk-2021-2027/)."]
[5,"SVAKO DOBRO D.O.O. ZA PROIZVODNJU I USLUGE","2.Pravila Poziva,\n2.1. Prihvatljivost prijavitelja","Kako bi položaj privatnih istraživačkih organizacija bio jednoznačno definiran, molimo dodati pojašnjenje u poglavlju Utvrđivanje statusa istraživačke organizacije, a u skladu s presudom Europskog suda od 13. listopada 2022. u spojenim predmetima C-164/21 i C-318/21 gdje je navedeno da „privatni subjekt koji obavlja više djelatnosti, među kojima i istraživanje, ali čiji veći dio prihoda proizlazi iz ekonomskih djelatnosti, poput pružanja obrazovnih usluga uz naknadu, može se smatrati „organizacijom za istraživanje i širenje znanja”, u smislu te odredbe, pod uvjetom da se može utvrditi da je njegov prvenstveni cilj nezavisno provoditi temeljno istraživanje, industrijsko istraživanje ili eksperimentalni razvoj, eventualno dopunjene djelatnostima upoznavanja široke javnosti s rezultatima tih djelatnosti, putem predavanja, objavljivanja ili prijenosa znanja. U tom se okviru od takvog subjekta ne može zahtijevati da određeni omjer svojih prihoda ostvaruje od neekonomskih djelatnosti istraživanja i širenja znanja.“","Primljeno na znanje","Zahvaljujemo na komentaru. Vaš prijedlog ćemo razmotriti."]
[6,"GITONE KVARNER DRUŠTVO S OGRANIČENOM ODGOVORNOŠĆU ZA USLUGE","2.Pravila Poziva,\n2.1. Prihvatljivost prijavitelja","Velika poduzeća općenito imaju ograničene mogućnosti dobiti potpore od EU na nacionalnoj razini, a istraživačko-razvojni projekti često su jedina prilika da zajedno s MSP-ovima i istraživačkim institucijama unaprijede industriju i plasiraju inovativne proizvode na tržište. Velika poduzeća često djeluju kao katalizatori inovacija, jer imaju vlastite istraživačko-razvojne kapacitete, ali im je za realizaciju inovacija potrebna suradnja s MSP-ovima i istraživačkim organizacijama. Velika poduzeća posjeduju ključne resurse, iskustvo i kapacitete za vođenje složenih istraživačko-razvojnih projekata te njihova uloga nositelja može dodatno osigurati održivost i uspješnost projekata financiranih kroz ovaj Poziv. \n\nU Hrvatskoj je pokrenut proces industrijske tranzicije koja podrazumijeva suradnju između različitih aktera, pri čemu se očekuje da velika poduzeća, kao nositelji kapitala, tehnologija i ekspertize, odigraju ključnu ulogu u stvaranju strateških partnerstava i mobiliziranju malih i srednjih poduzeća (MSP). Dobar primjer takve suradnje potican je kroz Poziv „Jačanje strateških partnerstva za inovacije u procesu industrijske tranzicije“ gdje su velika poduzeća mogla biti Nositelj, a jedan od ključnih ciljeva natječaja bilo je povezivanje MSP-ova s velikim poduzećima radi prijenosa znanja i tehnologija.\n\nZbog svega navedenog smatramo da bi trebalo omogućiti velikim poduzećima da budu nositelji projekata, a ne da se mogu javiti samo kao partneri na projektu.\n\nNjihovim uključivanjem kao nositelja projekata povećava se i učinkovitost u mobilizaciji MSP-ova te jačanju lanaca vrijednosti. Predložena izmjena potaknula bi stvaranje strateških partnerstava i prijenos znanja, ali i osigurala bržu komercijalizaciju rezultata istraživanja te veći ukupni gospodarski učinak.\n\nOvakav pristup također bi bio u skladu s praksama drugih europskih programa koji potiču industrijsko-znanstvenu suradnju, prepoznajući ključnu ulogu velikih poduzeća u inovacijskom ekosustavu.","Primljeno na znanje","Zahvaljujemo na komentaru.\nPrihvatljivi prijavitelji i partneri za predmetni Poziv odobreni su u Kriterijima za odabir operacija i pripadajuće metodologije za specifični cilj 1.i., dostupnim na stranicama EU fondovi (https://eufondovi.gov.hr/eu-fondovi/program-konkurentnost-i-kohezija-2021-2027/kriteriji-odabira-pkk-2021-2027/)."]
[7,"ANI GERBIN","2.Pravila Poziva,\n2.2. Prihvatljivost partnera i formiranje partnerstva","Poštovani, možete li razmotriti izmjenu uvjeta prihvatljivosti prijavitelja, sukladno kojima bi i velika poduzeća bila prihvatljivi nositelji Konzorcija, odnosno Prijavitelji?","Primljeno na znanje","Zahvaljujemo na komentaru.\nPrihvatljivi prijavitelji i partneri za predmetni Poziv odobreni su u Kriterijima za odabir operacija i pripadajuće metodologije za specifični cilj 1.i., dostupnim na stranicama EU fondovi (https://eufondovi.gov.hr/eu-fondovi/program-konkurentnost-i-kohezija-2021-2027/kriteriji-odabira-pkk-2021-2027/)."]
[8,"GITONE KVARNER DRUŠTVO S OGRANIČENOM ODGOVORNOŠĆU ZA USLUGE","2.Pravila Poziva,\n2.4. Kriteriji za isključenje prijavitelja/partnera koji je poduzeće","Velika poduzeća općenito imaju ograničene mogućnosti dobiti potpore od EU na nacionalnoj razini, a istraživačko-razvojni projekti često su jedina prilika da zajedno s MSP-ovima i istraživačkim institucijama unaprijede industriju i plasiraju inovativne proizvode na tržište. Velika poduzeća često djeluju kao katalizatori inovacija, jer imaju vlastite istraživačko-razvojne kapacitete, ali im je za realizaciju inovacija potrebna suradnja s MSP-ovima i istraživačkim organizacijama. Velika poduzeća posjeduju ključne resurse, iskustvo i kapacitete za vođenje složenih istraživačko-razvojnih projekata te njihova uloga nositelja može dodatno osigurati održivost i uspješnost projekata financiranih kroz ovaj Poziv. \n\nU Hrvatskoj je pokrenut proces industrijske tranzicije koja podrazumijeva suradnju između različitih aktera, pri čemu se očekuje da velika poduzeća, kao nositelji kapitala, tehnologija i ekspertize, odigraju ključnu ulogu u stvaranju strateških partnerstava i mobiliziranju malih i srednjih poduzeća (MSP). Dobar primjer takve suradnje potican je kroz Poziv „Jačanje strateških partnerstva za inovacije u procesu industrijske tranzicije“ gdje su velika poduzeća mogla biti Nositelj, a jedan od ključnih ciljeva natječaja bilo je povezivanje MSP-ova s velikim poduzećima radi prijenosa znanja i tehnologija.\n\nZbog svega navedenog smatramo da bi trebalo omogućiti velikim poduzećima da budu nositelji projekata, a ne da se mogu javiti samo kao partneri na projektu.\n\nNjihovim uključivanjem kao nositelja projekata povećava se i učinkovitost u mobilizaciji MSP-ova te jačanju lanaca vrijednosti. Predložena izmjena potaknula bi stvaranje strateških partnerstava i prijenos znanja, ali i osigurala bržu komercijalizaciju rezultata istraživanja te veći ukupni gospodarski učinak.\n\nOvakav pristup također bi bio u skladu s praksama drugih europskih programa koji potiču industrijsko-znanstvenu suradnju, prepoznajući ključnu ulogu velikih poduzeća u inovacijskom ekosustavu.","Primljeno na znanje","Zahvaljujemo na komentaru. Prihvatljivi prijavitelji i partneri za predmetni Poziv odobreni su u Kriterijima za odabir operacija i pripadajuće metodologije za specifični cilj 1.i., dostupnim na stranicama EU fondovi (https://eufondovi.gov.hr/eu-fondovi/program-konkurentnost-i-kohezija-2021-2027/kriteriji-odabira-pkk-2021-2027/)."]
[9,"SVAKO DOBRO D.O.O. ZA PROIZVODNJU I USLUGE","2.Pravila Poziva,\n2.5. Broj projektnih prijedloga","Molimo izbaciti \"ostale istraživačke organizacije\" iz odredbe \"Ostale istraživačke organizacije te mikro, mala i srednja poduzeća imaju pravo podnijeti najviše jedan (1) projektni prijedlog i biti partneri u isto toliko projektnih prijedloga\" budući da se njome privatne istraživačke organizacije stavljaju u bitno nepovoljniji, diskriminatoran položaj u odnosu na javne istraživačke organizacije čime se narušava načelo jednakog postupanja i nediskriminacije, ali i sama svrha, ciljevi i očekivani rezultati poziva.","Primljeno na znanje","Zahvaljujemo na komentaru. Vaš prijedlog ćemo razmotriti."]
[10,"SVEUČILIŠTE U ZAGREBU FAKULTET ELEKTROTEHNIKE I RAČUNARSTVA","2.Pravila Poziva,\n2.5. Broj projektnih prijedloga","Ograničenje broja prijava je izuzetno nisko. Također je neprihvatljivo da isto ograničenje vrijedi za sudjeljivanje istraživačkih organizacija kao partnera u projektnim prijedlozima.\n\n- Uvođenje ograničenja broja prijava s brojem uspješno provedenih projekata iz programa Obzor 2020, Obzor Europa, ESIF, HRZZ i/ili omjera broja istraživača zaposlenih na sredstvima tih projekata i broja istraživača zaposlenih na sredstva državnog proračuna. Organizacija koja nije uspješno provela niti jedan projekt iz programa Obzor i koja nema barem 10% istraživača zaposlenih na sredstvima projekata, ne bi se uopće smjela moći pojaviti u ulozi prijavitelja projekta, a organizacija s više od 40% takvih istraživača ne bi trebala biti ograničena brojem prijava. Time se pomaže izvrsnim organizacijama u održivosti vrhunskih istraživačkih aktivnosti i istraživačkih timova koji ih mogu provoditi.\n- Trebalo bi ukinuti ograničenje na broj sudjelovanja istraživačkih organizacija kao partnera u projektima, tako da ostale istraživačke organizacije, mikro, mala i srednja poduzeća mogu slobodno izabrati za partnera istraživačku organizaciju koja im može najbolje pomoći u ostvarenju njihovih istraživačkih planova. Time se pruža mogućnost sudjelovanja u Pozivu i pojedinim izvrsnim istraživačima u manje uspješnim istraživačkim organizacijama, ako ih neki prijavitelj zaista želi za partnera.\n\nS obzirom da se radi o Pozivu koji se odnosi na „kolaborativna znanstvena istraživanja“, trebalo bi omogućiti sudjelovanje u projektnim prijedlozima samo MSP-ovima koji imaju razvojno-istraživačke odjele/timove jer poduzeća koja nemaju takve odjele/timove nisu kvalificirana sudjelovati u znanstvenim istraživanjima i veliki je rizik da se projekti pretvore u „stručne projekte“. Prijedlog:\n• MSP može biti prijaviteljem projekta samo ako ima barem jednog zaposlenika s doktoratom znanosti u punom radnom vremenu u trajanju najmanje 12 mjeseci prije objave Poziva s ekspertizom relevantnom za projektnu prijavu.\n• MSP može biti partnerom u projektnoj prijavi ako ima barem 3 publikacije ili jedan patent ili neki drugi oblik industrijskog vlasništva koji su relevantni za projektnu prijavu.","Primljeno na znanje","Zahvaljujemo na komentaru. Vaš prijedlog ćemo razmotriti."]
[11,"ANI GERBIN","2.Pravila Poziva,\n2.5. Broj projektnih prijedloga","Poštovani, iako nam je jasno da je ograničenje broja prijava po organizaciji navedeno s obzirom na relativno mali maksimalni raspoloživi proračun Poziva, molimo Vas da razmotrite brisanje navedene odredbe, s obzirom da ista onemogućuje ravnopravno natjecanje potencijalnih prijavitelja iz iste organizacije.","Primljeno na znanje","Zahvaljujemo na komentaru. Vaš prijedlog ćemo razmotriti."]
[12,"ANI GERBIN","2.Pravila Poziva,\n2.7. Vrste i intenzitet potpore","Poštovani, zamolili bismo Vas za dopunu ili bolje pojašnjenje sljedeće odredbe Poziva: \"Ovim pozivom rezultati projekta obvezno se priopćuju širokom krugu na konferencijama, objavom, u repozitorijima s javnim pristupom, ili besplatnim računalnim programima i računalnim programima s otvorenim kodom\" s obzirom na mogućnost kolizije s neophodnošću zaštite komercijalnih interesa Konzorcija i ostvarivanja pokazatelja Poziva koji se odnose na inovacije proizvoda i procesa.","Primljeno na znanje","Zahvaljujemo na komentaru.\n\nNavedena odredba je vezana uz članak 25. Uredbe 651/2014 kojom se omogućava poduzeću uvećanje intenziteta potpore za 15 postotnih bodova. \nTakođer, kako bi se izbjegla dodjela neizravne državne potpore poduzetnicima, Pozivom je definirana obaveza sklapanja Sporazuma o konzorciju sukladno kojem je potrebno definirati informacije o uvjetima suradnje i upravljanju intelektualnim vlasništvom između poduzeća i istraživačke organizacije. \nSporazum o konzorciju treba biti pripremljen u skladu s odredbama koje će biti dio javno dostupne dokumentacije u sklopu Poziva na dodjelu bespovratnih sredstava."]
[13,"SVEUČILIŠTE U ZAGREBU FAKULTET ELEKTROTEHNIKE I RAČUNARSTVA","2.Pravila Poziva,\n2.11. Prihvatljive kategorije troškova","Među prhvatljivim troškovima nigdje se ne navodi trošak objave znanstvenog rada u znanstvenom časopisu. Prema odjeljku 2.12 onda proilazi da je takav trošak neprihvatljiv. Trebao bi se nalaziti kao jedna od kategorija troškova u Aktivnosti 4. Diseminacija istraživačkih rezultata i umrežavanje. Također, iako se jednim od pokazatelja traže časopisne publikacije koje nastaju u suautorstvu članova tima i iz poduzeća i iz znanstvene organizacije, pri istraživanju na TRL 2-4 moguće je da se dogodi rezultat vrijedan objavljivanja koji je stvorio uži dio tima na samo jednoj od partnerskih organizacija -- trebalo bi ostaviti mogućnost da se i takvi radovi mogu objaviti uz financiranje iz projekta.","Prihvaćen","Trošak objave znanstvenog rada u znanstvenom časopisu će se uvrstiti među prihvatljive troškove za istraživačke organizacije."]
[14,"SVEUČILIŠTE U ZAGREBU FAKULTET ELEKTROTEHNIKE I RAČUNARSTVA","3.Kako se prijaviti,\n3.4. Važni indikativni vremenski rokovi","\"Napomena: U slučaju opravdanih objektivnih okolnosti, navedeno maksimalno trajanje postupka dodjele bespovratnih sredstava može se produžiti sa stodvadeset (120) kalendarskih dana na najviše stoosamdeset (180) kalendarskih dana. U tom je slučaju, prije isteka roka od stodvadeset (120) kalendarskih dana, PT1 dužno  objaviti na javnom portalu sustava https://eufondovi.gov.hr i na mrežnim stranicama PT1 https://mzom.gov.hr obrazloženje produljenja trajanja dodjele bespovratnih sredstava. Ako se postupak dodjele bespovratnih sredstava ne završi za stoosamdeset (180) kalendarskih dana, svi će se prijavljeni projektni prijedlozi automatski smatrati prihvaćenima za financiranje i PT1 će osigurati potrebna sredstva za njihovu provedbu.\n\nObrazloženje prijedloga: Na temelju dosadašnjih iskustava s Pozivima, trajanje postupka dodjele trajalo je i nekoliko puta dulje od maksimalnog trajanja navedenog u Uputama za prijavitelje, što prijavitelje projektnih prijedloga dovodi u veliku neizvjesnost, često i u vrlo teške financijske situacije, a planirana se istraživanja provode s velikim kašnjenjem čime se gubi moguća prednost u odnosu na srodna međunarodna istraživanja. Predloženom se izmjenom uvodi i određena odgovorenost provedbenih tijela, kako bi se zaštitili  prijavitelji projektnih prijedloga od njihove samovolje.\"","Primljeno na znanje","Zahvaljujemo na komentaru. Vaš prijedlog ćemo razmotriti."]
[15,"SVEUČILIŠTE U ZAGREBU FAKULTET ELEKTROTEHNIKE I RAČUNARSTVA","5.Provedba projekta,\n5.1. Razdoblje provedbe projekta","Uspostava učinkovite dugoročne znanstvene suradnje zahtjevan je proces koji traži dosta vremena pa se predlaže omogućiti trajanje provedbe projekta do 48 mjeseci. Naravno, uvjet za to je i povećanje najvišeg iznosa bespovratnih sredstava koja se mogu dodijeliti pojedinom projektu.","Primljeno na znanje","Zahvaljujemo na komentaru. Vaš prijedlog ćemo razmotriti."]